**Výročná správa Rady školy pri** **Špeciálnej základnej škole Jarovnice** **za rok 2021.**

Dňa 8.4.2021 sa konalo zasadnutie Rady školy pri Špeciálnej základnej škole Jarovnice (ďalej „RŠ“). Vzhľadom k danej situácii sme sa nemohli stretnúť osobne a tak predsedníčka členom RŠ za zriaďovateľa odoslala príslušné dokumenty na preštudovanie, kde sa mali členovia formou hlasovania per rollam vyjadriť a svojím podpisom potvrdiťrpreštudovanie dokumentov. Ostatní členovia RŠ boli pozvaní na individuálne stretnutie vzhľadom k tomu, že nie každý člen má prístup k internetu, kde taktiež hlasovaním a svojím podpisom potvrdili preštudovanie dokumentov. Plán zasadnutí na rok 2021 bol jednohlasne schválený. V ďalšom bode sa členovia RŠ oboznámili so správou RŠ za rok 2020 , ktorá bola prijatá bez výhrad. Návrh rozpočtu školy bol taktiež prijatý bez výhrad. RŠ pri ŠZŠ Jarovnice 96, prijala nasledovné uznesenie: Nakoľko za predložené návrhy hlasovala väčšina členov RŠ, uznesenie bolo platné.

Dňa 28.6.2021 sa konalo stretnutie RŠ pri ŠZŠ Jarovnice 96, ktoré otvorila predsedníčka RŠ a oboznámila prítomných s daným programom. Slovo odovzdala riaditeľovi školy, ktorý prítomných oboznámil s počtom žiakov pre budúci školský rok. Prijímame 19 nových žiakov . Z počtu 144 žiakov končí povinnú školskú dochádzku 24 žiakov, pokračovať v ďalšom štúdiu by malo 8 žiakov. K organizácii školy v budúcom školskom roku riaditeľ školy oboznámil prítomných s informáciou, že dve učiteľky sa vracajú z materskej dovolenky a preto dvaja kolegovia, ktorí boli na zastupovanie končia pracovný pomer. Zostávajú všetci asistenti učiteľa a dali sme žiadosť na nových vzhľadom k zvyšujúcemu sa počtu žiakov s B a C variantom. Aj v ďalšom bode riaditeľ školy oboznámil prítomných, že naša škola je materiálne aj technicky dobre vybavená, cez letné prázdniny sa budú maľovať obidve budovy, ďalej bola predložená požiadavka, aby sa do elokovaného pracoviska zakúpil lodný kontajner, ktorý by slúžil na uloženie pracovného náradia, vedier a vecí potrebných pre chod školy. Doterajší sklad náradia bol niekoľkokrát rozbitý a vykradnutý. Ďalej potrebujme zakúpiť nové notebooky ako pre učiteľov, tak aj pre asistentov učiteľa. Do diskusie sa prihlásila pani asistentka Sopková s požiadavkou, aby boli na niektorých dverách v hornej budove vymenené kľučky, lebo sa dvere zle zatvárajú. Samozrejme riaditeľ školy potvrdil, že všade, kde bude potrebné tak sa kľučky vymenia. Do diskusie sa už nikto neprihlásil a preto predsedníčka RŠ prítomným poďakovala za účasť a stretnutie ukončila.

Dňa 12.10.2021 sa konalo stretnutie pri ŠZŠ Jarovnice 96,

radu školy otvorila predsedníčka , ktorá prítomných privítala a oboznámila ich s daným programom. Slovo odovzdala riaditeľovi školy, ktorý členov RŠ so správou o výchovno-vzdelávacích výsledkoch za školský rok 2020/2021. Členovia RŠ zobrali na vedomie správu s pripomienkami a odporučili riaditeľovi školy správu prepracovať .Ďalej riaditeľ školy oboznámil prítomných s plnením koncepčného zámeru rozvoja školy:

**V oblasti výchovno- vzdelávacej**

-ohľadom pandémie Covid 19 sa prevádzala forma dištančného vzdelávania v rámci možností našich žiakov, prevažne formou vypracovávania PL

-pokračuje sa v prvkoch metodiky: Krok za krokom

-vypracovali sa iŠkVP

-prehlbovala sa spolupráca s CŠPP v Sabinove, CŠPP Lipany, CŠPP Prešov a CŠPP v Levoči pri diagnostikovaní žiakov našej školy, do výchovno-vzdelávacieho procesu sú zapojení asistenti učiteľa rómskej národnosti, kde sa odbúrava aj problém s jazykom

-vzhľadom na súčasnú situáciu akcie boli realizované po jednotlivých triedach

**V oblasti riadenia**

-počas obmedzenia kontaktu pre danú situáciu, prebiehala komunikácia vedenia školy so zamestnancami cez webovú aplikáciu ZOOM

**Materiálno-technické zabezpečenie**

Dôležitou podmienkou pre uskutočňovanie školského vzdelávacieho programu je primerané materiálno-technické a priestorové vybavenie školy. Žiaci sa vyučujú v štandardne vybavených triedach, ktoré slúžia aj na krúžkovú činnosť. Triedy sú vybavené interaktívnymi tabuľami. Škola disponuje množstvom didaktických pomôcok, ktoré učitelia využívajú vo vyučovacom procese priamo v triedach, nakoľko z priestorových dôvodov nie je možné zriadiť špecializované učebne pre výučbu predmetov teoretického charakteru. Na škole sa nenachádzajú priestory vhodné na vyučovanie telesnej výchovy. Pracovné vyučovanie prakticky prebieha aj na pozemkoch na školskom dvore. Investovalo sa do materiálneho vybavenia na ochranné pomôcky a zariadenia na ochranu zdravia a dodržiavanie protipandemických opatrení. Škola a elokované pracovisko boli viackrát v roku ošetrené protipandemickym postrekom na odbornej úrovni. V elokovanom pracovisku prebiehala

nevyhnutná oprava, sanácia školského plota. V hlavnej budove Jarovnice 96 sa sanovala časť základov, rinvy a odkvapy, opravy proti zamakaniu a prenikaniu dažďovej vody do priestorov pivnice , kde sa nachádza aj sklad kníh ktorý bol zrekonštruovaný a vybavený vhodným policovým systémom. V ďalšom bode prítomných členov oboznámil riaditeľ školy so správou o hospodárení školy, s rozpočtom a čerpaním finančných prostriedkov do septembra 2021.

Rozpočet a čerpanie finančných prostriedkov do septembra 2021 je nasledovný:

Mzdy, platy, tovary a služby: rozpočet : čerpanie:

-pol. 610/ mzdy, platy/      602 730 € 371 475 €

-pol. 620 / odvody /                 210 654 € 135  114 €

-pol. 630 /tovary a služby / 86 988 € 57 931 €

-pol. 640/na nemocenské dávky/ 1 000 € 934 €

fin. prost. na vzdel. pouk :

610 - odmeny 2 500 € 1 500 €

620 - odvody do poisťovní 874 € 524 €

630 - učebné pomôcky 690 € 620 €

fin. prostriedky na asistentov :

610 - mzdy a ostatné vyrovnania 42 161 € 41 878 €

620 - odvody do poisťovní 14 735 € 14 637 f

fin. prostriedky na PN : 1 000€ 934 €

Tuzemské bežné transféry / hmotná núdza/

príspevok na stravovanie: 8 111 € 8 111 €

príspevok na učebné pomôcky: 2 390 € 2 390 €

Do diskusie sa nikto neprihlásil. RŠ pri ŠZŠ Jarovnice 96 prijala nasledovné uznesenie.

RŠ sa uzniesla, že berie správu o výchovno-vzdelávacích výsledkoch za školský rok 2020/2021 na vedomie s výhradami a vyžaduje jej prepracovanie podľa danej vyhlášky .

Na záver predsedníčka RŠ všetkým prítomným poďakovala a radu školy ukončila. Predsedníčka poďakovala členom za spoluprácu. Ďalšie zasadnutie RŠ bude až v nasledujúcom roku.

V Jarovniciach 31.1.2022 Mgr. Helena Filipaková

........................................

predsedníčka rady školy